เส้นทางสู่เก้าอี้นายกรัฐมนตรีของ "ชินโซ อาเบะ"ชินโซ อาเบะ นายกรัฐมนตรีที่อายุน้อยที่สุดของญี่ปุ่น ขึ้นในครอบครัวของนักการเมืองโดยแท้ เริ่มจากรุ่นปู่ โนบุสุเกะ คิชิ ผู้ผ่านประสบการณ์การเมืองมาอย่างโชกโชนกว่าจะได้เป็นนายกรัฐมนตรีญี่ปุ่นถึง 2 สมัย มาถึงรุ่นพ่อ นายชินทาโร อาเบะ อดีตรัฐมนตรีต่างประเทศอาเบะ สำเร็จการศึกษาจากมหาวิทยาลัยเซอิเคเมื่อปี 2522 ก่อนไปศึกษาต่อด้านรัฐศาสตร์ที่มหาวิทยาลัยเซาเธิร์น แคลิฟอร์เนีย อาเบะ เริ่มชีวิตการทำงานครั้งแรกเมื่ออายุ 27 ปี ที่บริษัทโกเบ สตีล ในตำแหน่งพนักงานการตลาดต่างประเทศ ชินจิ ยาโนะ ประธานบริษัท พูดถึง อาเบะ เมื่อครั้งเป็นลูกน้องว่า เป็นคนหนุ่มที่มีความคิด ไม่ใช่รอทำตามคำสั่งเพียงอย่างเดียว แม้จะเป็นลูกนักการเมืองชื่อดังก็จริง แต่ อาเบะ ไม่เคยได้อภิสิทธิ์เหนือพนักงานคนอื่น อาเบะ เป็นพนักงานบริษัทได้ไม่ถึง 3 ปีเต็ม ก็ลาออกมาเป็นผู้ช่วยให้พ่อ ซึ่งได้รับการคาดหมายว่าจะได้ก้าวขึ้นเป็นผู้สืบทอดตำแหน่งภายในพรรคเสรีประชาธิปไตย (แอลดีพี) ต่อจากนายกรัฐมนตรียาสุฮิโร นาคาโซเน่ แต่กลับไปไม่ถึงฝั่งฝัน
นายกรัฐมนตรีที่อายุน้อยที่สุดของญี่ปุ่นคือใคร 
ชินโซ อาเบะ